[{"text_idx": "#000001", "text": "La kongresejo situas je c\u0302irkau\u0306 3 kilometroj for de la urbocentro c\u0302e strato Castro Alves, 1315 en la kvartalo Quitandinha. Por la oktobra kongreso, estos disponeblaj la teatrejo (kun 234 sidlokoj), kie okazos la prelegoj, malfermo kaj fermo; kaj unu c\u0302ambro, kie okazos fulmkurso kaj aliaj interagaj ludoj."}, {"text_idx": "#000002", "text": "En la parkejo estas loko por 180 veturiloj. La tarifo por tuttaga parkado estas nur R$ 2,00 (du realoj)."}, {"text_idx": "#000003", "text": "Iujn areojn de la kongresejo, ekzemple la nag\u0302basenojn, rajtas uzi nur anoj de SESC au\u0306 registritaj vizitantoj. Por pliaj informoj pri la aktivadoj kaj servoj de SESC, vizitu g\u0302ian retejon c\u0302i tie."}, {"text_idx": "#000004", "text": "Multaj homoj c\u0302iujare eklernas Esperanton, sed kurioze ili apenau\u0306 uzas la lingvon por akiri novajn konojn. Prove helpi al solvo de tiu mistero, la organizantoj invitos preleganton por prezenti la kongresan temon \"Esperanto kiel peranto de aliaj konoj\" kaj ankau\u0306 por enkonduki la postan debaton kunhelpe de du pliaj invititaj esperantistoj."}, {"text_idx": "#000005", "text": "Kiel klarigi ke potenca ilo kia Esperanto, konata de tiom diversaj homoj, en pli ol cento da landoj, g\u0302uas tiel malgrandan spacon en la vivo de siaj uzantoj?"}, {"text_idx": "#000006", "text": "Malfermu spacon en via agendo kaj venu partopreni tiun debaton oktobre en Araraku\u0306aro!"}]